Walter Davy

Walter DAVY (naskiĝinta la 20-a de decembro 1924 en Wien, mortinta la 14-a de septembro 2003 samloke) estis aŭstra reĝisoro kaj aktoro.

 Biografio 
Post studoj ĉe la konata viena Max-Reinhardt-Seminario li iĝis helpreĝisoro ĉe Burgteatrejo en 1948. De 1950-55 li laboris ankaŭ por la usona radistacio Rot-Weiß-Rot en Wien kaj por la semajna novaĵkinorevuo Austria-Wochenschau kiel produktoro. Poste li reĝisoris ĉe Burgteatrejo kaj Akademie-teatrejo en Wien kiel ankaŭ ĉe teatrejoj en Göttingen, Berlin, Heidelberg, Basel und Düsseldorf.

Ekde 1968 li estis ĉefreĝisoro por televidaj drametoj ĉe ORF. Krome li ankaŭ verkis, i.a. por la dimanĉa radielsendo Der Watschenmann. Li populariĝis kiel unugamba inspektoro kaj sekciestro Paul Schremser en la televida serio Kottan ermittelt. Li ankaŭ direktis la filmigon de la aŭstra familia serio Familie Merian.

En 1990 li revenis al la Reinhardt-Seminario kiel docento. Ankaŭ post la retiriĝo en 1992 li plue videblis sur la televida ekrano aŭ kineje kiel aktoro.

Lia dekstra gambo devis esti amputita dum Dua mondmilito per urĝa operacio, sen apliko de anestezilo.

 Premioj 
 1978: Fernsehpreis der österreichischen Volksbildung
 1985: Goldene Ehrenmedaille der Bundeshauptstadt Wien
 1995: Österreichisches Ehrenkreuz für Wissenschaft und Kunst
 2000: Großes Ehrenzeichen für Verdienste um die Republik ÖsterreichListo de ĉiuj distingitoj ekde 1952.

 Filmaro 
 1966: Der Fall Bohr (reĝisorado; televida filmo)
 1975: Jakob der Letzte (televida filmo, laŭ la romano de Peter Rosegger)
 1976–1983: Kottan ermittelt
 1979: Santa Lucia
 2001: Trautmann (televida serio)
 2003: Julia – Eine ungewöhnliche Frau (televida serio)

 Eksteraj ligiloj 
 Pri la aktoro en usona filmolisto.
 Informoj pri la aktoro ĉe la Kottan-ermittelt-retpaĝaro. 

 Subnotoj 

Kategorio:Aŭstraj aktoroj
Kategorio:Aŭstraj reĝisoroj
Kategorio:Framasonoj
Kategorio:Vienanoj